ஏக் தூஜே கே லியே

ஏக் தூஜே கே லியே (ஆங்கிலம்:Ek Duuje Ke Liye) 1981 ஆம் ஆண்டு வெளிவந்த இந்தித் திரைப்படமாகும். கே.பாலச்சந்தர் இயக்கத்தில் வெளிவந்த இத்திரைப்படத்தில் கமல்ஹாசன், ரதி அக்னிகோத்ரி, மாதவி மற்றும் பலர் நடித்திருந்தனர். 300 நாட்கள் மேல் வெற்றிகரமாக ஓடி மிகப்பெரிய சாதனை படைத்தது இத்திரைப்படம்.

இத்திரைப்படமானது 1978 ஆண்டில் தெலுங்கு மொழியில் கே.பாலச்சந்தர் இயக்கத்தில் கமல்ஹாசன், சரிதா நடித்து 700 நாட்கள் மேல் வெற்றிகரமாக ஓடிய மரோசரித்ரா எனும் படத்தின் மறுபதிப்பாகும்.

மரோசரித்ரா போலவே, ஏக் தூஜே கே லியேவும், மாபெரும் வெற்றி பெற்றது. வட இந்தியாவில் இந்தத் திரைப்படம் 80 வாரங்கள் ஓடியது.

வகை 
காதல்படம் / நாடகப்படம்

நடிகர்கள் 
கமல்ஹாசன் முதன்முறையாக இந்தி மொழியில் 1977 ஆண்டில் 'ஆய்னா' எனும் திரைப்படத்தில் சிறு வேடத்தில் நடித்திருந்தார். ஆனால் இப்படமே கமல் கதாநாயகனாக நடித்த முதல் இந்தித் திரைப்படமாகும்.

பாடல்கள் 
லஸ்மிகாந்த் - பியாரெலால் ஆகியோரால் இப்படத்திற்கு இசை அமைக்கப்பட்டது. இந்தி பாடல் வரிகள் ஆனந்த் பக்சியால் எழுதப்பட்டது. பாடகர் எஸ். பி. பாலசுப்பிரமணியம் இத்திரைப்படத்தின் மூலம் இந்தி மொழியில் அறிமுகமானார்.

விருதுகள் 
தேசிய திரைப்பட விருதுகள்

சிறந்த ஆண் பின்னணிப் பாடகர் – எஸ். பி. பாலசுப்பிரமணியம்

பிலிம்பேர் விருதுகள்

வென்றவர்கள்

 சிறந்த படத்தொகுப்பு – கே.ஆர் கிட்டு
 சிறந்த பாடலாசிரியர் – ஆனந்த் பாக்சி (தேரே மேரே பீச் மேனி என்ற பாடலுக்காக)
 சிறந்த திரைக்கதை – கை. பாலசந்தர்

ஆதாரங்கள்

வெளியிணைப்பு 

1981 இந்தித் திரைப்படங்கள்
காதல் திரைப்படங்கள்
கமல்ஹாசன் நடித்துள்ள திரைப்படங்கள்